 Грузия

ДРЕВНА И КРАСИВА в полите на величествения Кавказ

**Обиколна програма с екскурзовод на български език**

**7 дни/ 6 нощувки / 6 закуски/ 1 вечеря**

**Дати: от 22 май до 28 май 2018 г.**

 **от 11 септември до 17 септември 2018 г.**

**По маршрут: СОФИЯ – ИСТАНБУЛ - ТБИЛИСИ – МАНАСТИР ДАВИД ГАРЕДЖА – ГУРДЖААНИ – ТЕЛАВИ – ЦИНАНДАЛИ – БОДБЕ – СИГНАГИ – ТБИЛИСИ – АНАНУРИ – КАЗБЕГИ – ГЕРГЕТИ – ГУДАУРИ – ГОРИ – УПЛИСЦИХЕ – МЦХЕТА – ТБИЛИСИ - ИСТАНБУЛ - СОФИЯ**

**1 ден София – Истанбул - Тбилиси**

Среща на летище София, Терминал 2 и в 10.00 ч. полет на авиокомпания TURKISH AIRLINES за **Истанбул.** Кацане в 11.25 ч. и продължаване с полет за Тбилиси в 13.10 ч. Кацане в **Тбилиси** в 16.25 ч. Посрещане на летището. Трансфер и настаняване в хотел. **Нощувка.**

**2 ден Тбилиси**

**Закуска.** Начало на панорамна обиколка на грузинската столица. Градът създаден през V в. и скоро след създаването си се превръща в столица на древната грузинска държава. Днес градът е важен, политически, икономически и индустриален център. Обиколката включва посещение на църквата Метехи, построена на хълм над р. Мтквари, прочутите серни бани. Изкачване с лифт до крепостта Нарикала, около която се смята, че е израстнала грузинската столица. Турът на Тбилиси продължава с преминаване през площад Мейдани и ул. Шардени с нейните модни кафенета и художествени галерии. Обиколката ще завърши с преминаване по прочутия булевард Руставели, където се намират забележителности като сградата на Националната Опера и Катедралата. Свободно време. **По желание вечеря в традиционен ресторант с фолклорно шоу.** **Нощувка.**

**3 ден Тбилиси – Давид Гареджа – Гурджаани – Телави**

**Закуска.** Отпътуване към областта Кахети, източната част на Грузия, известен винопроизводителен район на страната. Първата спирка ще бъде в **Давид Гареджа**, пещерният град, където групата ще посети известния манастирски комплекс **Давид Гареджа**. Разположен на границата с Азербайджан, в удивително красив полупустинен район, манастирът често е ставал обект наспорове между двете държави. Първите манастири в района са създадени още през VI в. от **Давид Гареджа**. След посещението на манастирския комплекс групата ще отпътува за **Гурджаани** и ще се наслади на гостоприемството на местните жители, като ще се дегустират вино и местни мезета. Групата ще се запознае с вековната традиция на винопроизводството в глинени квеври (традиция, която е вписана в списъка на **UNESCO** през 2013 г.). Вечерта пристигане в **Телави** – столицата на Кахетинска област.Настаняване в хотел. **Нощувка.**

**4 ден Телави – Цинандали – Бодбе – Сигнаги – Тбилиси**

**Закуска.** Туристическа програма в **Телави,** град, разположен в изненадващо красив район, заради древните храмове, манастири, живописни реки и долини, къдетокехлибарното грозде расте под топлите слънчеви лъчи. Отпътуване за **Цинандали** и посещение на имението на принц Александър Чавчавадзе. Наследявайки имота през първата половина на XIX в., принцът поставя началото на модерното винопроизводство в страната, като смесва модерни западни технологии с вековните традиции на грузинското винопроизводство. По желание и срещу допълнително заплащане е възможна дегустация на местни сортове вина от Кахетийския район. Програмата продължава с посещение на **манастира Бодбе,** създаден от покровителката на Грузия Св. Нино. Отпътуване за **Сигнаги** – известен още като градът на любовта. Добре запазената крепост, красивата църква Св. Стефан, калдаръмените улички, живописното разположение на града и прословутото кахетинско вино правят престоя наистина незабравимо преживяване. Привечер отпътуване за столицата **Тбилиси.** Настаняване в хотел. **Нощувка.**

**5 ден Тбилиси – Ананури – Казбеги – Гергети – Гудаури**

**Закуска.** Отпътуване на север по Грузинската военна магистрала към живописния район на Голям Кавказ. Пътят предоставя незабравими гледки към величествените върхове на планината. Първата спирка е крепостта Ананури (**UNESCO**), живописно разположена на скала над вливането на малката р. Ведзатхеви в р. Аргави. Създадена още през XIV в. тя е била едно от най – значимите военни съоръжения на териоторията на Грузия. Продължаване за **Казбеги** – главен град на района. Оттам по желание и срещу допълнително заплащане отпътуване с високопроходими автомобили към прочутата църква Св. Троица или по – известна като Гергети на името на близкостоящото селище. Издигната през XIV в. макар и имаща огромна култрно – историческа стойност, църквата се загубва на фона на могъщият връх Казбек. Незабравимата панорама, завинаги остава в съзнанието на посетителите. Вечерта отпътуване за **Гудаури.** Настаняване в хотел. **Вечеря.** **Нощувка.**

**6 ден Гудаури – Гори – Уплисцихе – Мцхета – Тбилиси**

**Закуска.** Отпътуване за **Гори** и посещение на къщата-музей на Йосиф Висарионович Сталин. Програмата продължава със спирка за разглеждане на пещерния град **Уплисцихе**, един от най - ранните градове, създадени на територията на страната. Преди налагането на християнството в страната, пещерите често са използвани за извършването на езически ритуали. След пещерния град, се продължава за **Мцхета (UNESCO)** – един от най- древните градове на Грузия и нейна първа столица. Градът със своите многобройни църкви и манастири е важно религиозно средище в страната, като често е наричан и втори Йерусалим. Обиколката на града предвижда посещение на манастира Джвари, построен през VI в. в зората на християнството в Грузия, на отвесна скала, издигаща се над старата столица. Следващият ****обект с голямо значение Катедралата Светисховели, където се смята, че се съхранява плащеницата на Исус Христос. Това прави Катедралата най – значимия религиозен обект в страната. Вечерта пристигане в **Тбилиси.** Настаняване в хотел. **Нощувка.**

**7 ден Тбилиси – Истанбул - София**

**Закуска.** Освобождаване на хотела и трансфер до летището. Полет за **Истанбул** в 10.45 ч. Кацане в 12.20 ч. Следващ полет за София в 19.25 ч. Кацане на аерогара **София** в 20.45 ч.

**КРАЙНИ ПАКЕТНИ ЦЕНИ с включени летищни такси:**

**1827 лв. - за дата на тръгване 22.05.2018 г.**

**1875 лв. – за дата на тръгване 11.09.2018 г.**

**Ранни записвания: отстъпка 80 лв. за дата на тръгване 22.05. до 31.01.2018 г. и за дата на тръгване 11.09. до 12.03.2018 г.**

**Пакетната цена включва**: самолетен билет на авиокомпания TURKISH AIRLINES с включен чекиран багаж до 30 кг, летищни такси /178 EUR към дата 05.12.2017 г./, 6 **нощувки със закуски в хотели 4\*\*\*\***, от които 4 - в Тбилиси, 1 - в Телави**,** 1 - в Гудаури, **1 вечеря**, трансфери и транспорт по програмата с климатизиран автобус /минибус/, туристическа програма, местен екскурзовод на английски/руски език с превод от водача на групата, всички входни такси за музеите и обектите включени в програмата, всички екскурзии и посещения, включени в програмата, изкачване с лифт до крепостта Нарикала в Тбилиси, дегустация на вино в Гурджаани, една бутилка вода на ден, водач-преводач от агенцията.

**Забележка**: Цените са калкулирани при курс 1 USD = 1.70 лв. При увеличение на обменния курс, пакетната цена ще бъде преизчислена.

**Пакетната цена не включва**: бакшиши за местни екскурзоводи и шофьори - 35 EUR /заплащат се с основния пакет/, бакшиши за пренасяне на багажа в хотелите.

**Доплащане за:**

* единична стая – 420 лв.
* пътуване с високопроходим автомобил до църквата Св. Троица в Гергети – 15 EUR /заплаща с основния пакет/
* вечеря в традиционен ресторант с фолклорно шоу в Тбилиси – 20 EUR /заплаща се с основния пакет/
* дегустация на местни сортове вина от Кахетийския район – 7 EUR /заплаща се с основния пакет/
* медицинска застраховка с покритие 10 000 EUR на ЗД „Евроинс“ – 8.00 лв., за лица над 65 г. – 12.00 лв., над 70 г. – 16.00 лв.
* при недостигнат мин.брой от 20 туристи и при записани не по – малко от 15 тур. – 55 EUR

**Примерни хотели, предвидени по програмата:** хотел Astoria Tbilisi - 4\* (https://astoriatbilisi.ge/) или подобен в Тбилиси, хотел Savaneti – 4\* (http://www.savaneti.com/en/) или подобен вТeлави, хотел Marco Polo 4\* (https://marcopolo.ge/) или подобен в Гудаури.

**Парична единица на Грузия**: лари (GEL), 1 лари =100 тетри, 1 USD = 2.60 GEL

**Минимален брой туристи за осъществяване на екскурзията**: 20 туристи

**Срок за уведомление при недостигнат минимален брой туристи:** 10 дни преди началната дата.

**Начин на плащане:** депозит – 600 лв., доплащане – до 30 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма
в застрахователна компания АЛИАНЦ БЪЛГАРИЯ със застрахователна полица №**

**13160173000000032/ валидна до 30.07.2018 г.**

